**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 21**

2024-08-27

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu paaiškėjo naujos akumuliacinės talpos – siurblinės įrengimo projektinių sprendinių tikslinimo aplinkybės, tuo pačiu siekiant padidinti iš lietaus nuotekų tinklo į siurbinę įtekančio vandens pralaidumą (debitą), projektuotojas padidino įtekamojo vamzdžio iš lietaus nuotekų tinklo į siurblinę skersmenį nuo Ø110 mm iki Ø200 mm, tad dėl minėtų aplinkybių atsirado poreikis atlikti papildomus darbus (detalizuoti **Priede Nr. 1**), kurių kaina sudaro 82.990,13 Eur be PVM;
4. Sutarties vykdymo metu paaiškėjo naujos akumuliacinės talpos – siurblinės įrengimo aplinkybės, dėl kurių atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 87.195,14 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 21 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 100.418,06 Eur (vienas šimtas tūkstančių keturi šimtai aštuoniolika eurų, 06 ct).
   2. papildomų darbų kaina be PVM yra 82.990,13 Eur (aštuoniasdešimt du tūkstančiai devyni šimtai devyniasdešimt eurų, 13 ct).
   3. 21 proc. PVM yra 17.427,93 Eur (septyniolika tūkstančių keturi šimtai dvidešimt septyni eurai, 93 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 105.506,12 Eur (vienas šimtas penki tūkstančiai penki šimtai šeši eurai, 12 ct).
   2. neatliekamų darbų kaina be PVM yra 87.195,14 Eur (aštuoniasdešimt septyni tūkstančiai vienas šimtas devyniasdešimt penki eurai, 14 ct).
   3. 21 proc. PVM yra 18.310,98 Eur (aštuoniolika tūkstančių trys šimtai dešimt eurų, 98 ct).
3. Šalys susitaria dėl bendros keičiamos darbų vertės (kainos):
   1. viso papildomų ir neatliekamų darbų vertė (kaina) su PVM yra 5.088,06 Eur (penki tūkstančiai aštuoniasdešimt aštuoni eurai, 06 ct).
   2. papildomų ir neatliekamų darbų vertė (kaina) be PVM yra 4.205,01 Eur (keturi tūkstančiai du šimtai penki eurai, 01 ct).
   3. 21 proc. PVM yra 883,05 Eur (aštuoni šimtai aštuoniasdešimt trys eurai, 05 ct).
4. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 223 921 887,00 EUR su PVM (du šimtai dvidešimt trys milijonai devyni šimtai dvidešimt vienas tūkstantis aštuoni šimtai aštuoniasdešimt septyni eurai 00 centų); suma be PVM yra 185 059 410,74 EUR (vienas šimtas aštuoniasdešimt penki milijonai penkiasdešimt devyni tūkstančiai keturi šimtai dešimt eurų 74 centai)*“.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina sumažėja toliau nurodyta suma: 5.088,06 Eur (su PVM). Galutinė Sutarties kaina yra*: 223 921 887,00 Eur* (su PVM).
2. Šalys susitaria, kad dėl papildomų darbų nėra suteikiamas papildomas darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

12.1. Priedas Nr. 1 – Darbų pakeitimas Nr. 23;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |